Diari Oficial de la Generalitat Valenciana


Sumari del DOGV 5145, del 29-11-2005 (2005/12715)

ORDE de 21 de novembre de 2005, de la Conselleria de Benestar Social, per la qual s'amplia el termini de justificació d'ajudes establit en l'Orde de 14 de setembre del 2005, de la Conselleria de Benestar Social, per la qual es regulen i convoquen ajudes dirigides a la construcció, ampliació i equipament de noves places d'atenció a la primera infància (0-3 anys) de titularitat d'entitats locals per a afavorir la conciliació entre la vida familiar i laboral.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5145

Data del DOGV
:   29-11-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/12558


Data del document
:   21-11-2005

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * equipament col·lectiu
    * ajuda pública
    * administració local
    * suport econòmic
    * ajuda a la construcció
    * educació preescolar

ORDE de 21 de novembre de 2005, de la Conselleria de Benestar Social, per la qual s'amplia el termini de justificació d'ajudes establit en l'Orde de 14 de setembre del 2005, de la Conselleria de Benestar Social, per la qual es regulen i convoquen ajudes dirigides a la construcció, ampliació i equipament de noves places d'atenció a la primera infància (0-3 anys) de titularitat d'entitats locals per a afavorir la conciliació entre la vida familiar i laboral. [2005/12653]
  
La base dècima de l'Orde de 14 de setembre del 2005, de la Conselleria de Benestar Social, per la qual es regulen i convoquen ajudes dirigides a la construcció, ampliació i equipament de noves places d'atenció a la primera infància (0-3 anys) de titularitat d'entitats locals per a afavorir la conciliació entre la vida familiar i laboral (DOGV núm. 5.099, de 23 de setembre del 2005) establix com a termini màxim de justificació de les ajudes el 30 de novembre de cada exercici econòmic en curs.
  
Actualment el procediment administratiu per a la tramitació de les ajudes de l'esmentada convocatòria es troba en fase d'intrucción i atés que el termini per a resoldre i notificar la resolució procedent és de dos mesos mesos des de la finalització del termini de presentació de sol·licituds, conforme determina la base octava de l'Orde, es fa necessari ampliar el termini per a la justificació de les ajudes concedides a una data posterior a la resultant de resoldre i de notificar la resolució.
  
L'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, preveu la possibilitat d'ampliació dels terminis establits si les circumstàncies ho aconsellen i amb això no es perjudiquen drets de tercers.
  
Fent ús de les facultats que em conferix l'article 35 e) de la Llei 5/1983, de 30 de desembre, del Govern Valencià, l'article 47.11 del Text Refós de la Llei d'Hisenda Pública de la Generalitat Valenciana i el Decret 120/2003, d'11 de juliol, del Govern Valencià, pel qual s'aprova el Reglament Orgànic i Funcional de la Conselleria de Benestar Social,
  
ORDENE
  
Primer
  
Ampliar el termini establit per a la justificació de les ajudes establit en la base dècima de l'Orde de 14 de setembre del 2005, de la Conselleria de Benestar Social, per la qual es regulen i convoquen ajudes dirigides a la construcció, l'ampliació i l'equipament de noves places d'atenció a la primera infància (0-3 anys) de titularitat d'entitats locals per a afavorir la conciliació entre la vida familiar i laboral (DOGV núm. 5.099, de 23 de setembre del 2005), establint com a termini màxim per a la justificació de les subvencions el 26 de desembre del 2005.
  
Segon
  
Notificar la present ampliació de termini als interessats, sense perjuí de la seua publicació en el Diari Oficial de la Generalitat Valenciana.
  
Tercer
  
Esta orde, que posa fi a la via administrativa, podrà ser recorreguda potestativament en reposició, o bé directament, es podrà interposar recurs contenciós administratiu, en els terminis i davant dels òrgans que s'indiquen a continuació:
  
- Recurs de reposició, haurà d'interposar-se davant de la consellera de Benestar Social en el termini d'un mes a comptar de l'endemà des de la seua publicació.
  
- Recurs contenciós administratiu, haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.
  
En el cas d'entitats locals, es podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que establixen els articles 10 i 46. 6 de la llei 29/1998, de 13 de juliol, reguladora de la jurisdicció contenciosa administrativa, en el termini de dos mesos a partir de l'endemà de la notificació, llevat que haguera mediat el requeriment a què fa referència l'article 44 de la mencionada Llei, i en este cas l'esmentat termini comptarà des de l'endemà a aquell en què es reba la comunicació de l'acord exprés o s'entenga presumptament rebutjat.
  
Valencia, 21 de novembre de 2005
  
La consellera de Benestar Social
  
ALICIA DE MIGUEL GARCÍA